Mieloma berbilang

Mieloma berbilang ( MM ), juga dikenali sebagai plasma sel myeloma ataupun hanya myeloma, ialah kanser sel plasma, sejenis sel darah putih yang biasanya menghasilkan antibodi .  Kerapnya, tidak ada sebarang simptom awal yang dapat dikesan.  Apabila ia mula berkembang, sakit tulang, pendarahan, jangkitan yang kerap dan anemia mungkin berlaku.  Komplikasi mungkin termasuk amyloidosis . 

Punca terjadinya mieloma berbilang tidak diketahui secara umum.  Faktor yang menyumbang kepada risiko penyakit ini antaranya obesiti, pendedahan radiasi, sejarah keluarga dan bahan kimia tertentu.    Mieloma berbilang boleh berkembang daripada gammopati monoklonal yang berkembang kepada mieloma yang meradang .  Sel plasma yang tidak normal ini akan menghasilkan antibodi yang tidak normal, yang akhirnya akan menyebabkan berlakunya masalah buah pinggang dan darah yang terlalu tebal .  Sel plasma tidak normal ini juga akan bercantum dan membentuk jisin didalam sumsum tulang atau tisu lembut.  Tumor yang wujud ini akan dipanggil plasmacytoma ; apabila ia wujud lebih daripada satu, maka ia dipanggil mieloma berbilang.  Mieloma berbilang didiagnosis berdasarkan ujian darah atau air kencing yang bagi mengesan antibodi yang tidak normal, biopsi sumsum tulang akan dibuat untuk mencari sel plasma yang mempunyai kanser, dan pengimejan perubatan mencari lesi tulang.  Satu lagi penemuan biasa ialah tahap kalsium darah tinggi . 

Mieloma berbilang secara amnya dianggap boleh dirawat, namun ia tidak boleh diubati sepenuhnya.  Keradangan ataupun kesan penyakit ini boleh dikurangkan dengan mengunakan steroid, kemoterapi, terapi sasaran dan pemindahan sel stem .  Bifosfonat dan terapi sinaran kadangkala digunakan untuk mengurangkan kesakitan akibat lesi tulang.  

Seluruh dunia kira-kira 488,000 orang menghadapi mieloma berbilang, 101,100 meninggal pada 2015.     Ia biasanya berlaku sekitar umur 60 tahun dan lebih kerap berlaku pada lelaki berbanding wanita.  Ia jarang berlaku sebelum umur 40 tahun.  Tanpa rawatan, kelangsungan hidup biasa ialah tujuh bulan.  Dengan rawatan yang sedia ada, kelangsungan hidup biasanya 4-5 tahun.  Kadar kelangsungan hidup lima tahun adalah kira-kira 49%.  Perkataan mieloma berasal dari bahasa Yunani myelo- bermaksud "sumsum" dan -oma bermaksud "tumor". 

 Rujukan 

Kategori:Kesihatan
Kategori:Kanser
Kategori:Hematologi